Målfrid Kuvås

Målfrid Kuvås (født 2. februar 1942 i Børsa, Sør-Trøndelag, død 12. mai 2011) var en norsk fotballentusiast og forkjemper for kvinnefotball. Hun er kalt «norsk kvinnefotballs mor».«Fokus på kvinnefotball», Norges Fotballforbund, 26. februar 2010.

Kuvås spilte fotball allerede på guttelaget i Børsa, hun var også aktiv i hurtigløp på skøyter, håndball og friidrett i tenårene, og var medlem av Sportsklubben Falken i perioden 1955–1959/1960.

Da hun var 18 år gammel flyttet hun til Oslo og meldte seg inn i idrettslaget i BUL. Til å begynne med var hun aktiv som håndballspiller og skøyteløper, men etter hvert flyttet hun engasjementet over til fotball. Hun engasjerte seg sterkt for kvinnefotball og for idrett for funksjonshemmede. 

I 1970 var hun med på å stifte fotballgruppen i BUL. Hun var selv aktiv fotballspiller og spilte på IL i BULs lag til 1976. 

I 1970 tok hun også, sammen med Roy Sørskott, initiativ til den første organiserte kvinnefotballkampen i Norge i nyere tid, Amazone Grimstad – BUL med resultat 2–4. Hun var BULs kaptein i denne kampen.«Målfrid Kuvås», Aftenposten, morgenutgaven, 21. mai 2011, s. 19. 

I BUL var hun med å starte «BUL Cup» for jentelag og «Gullkjevla» for veteraner. Hun var i tillegg til fotball sterkt engasjert i friidrett, orientering og ski. Kuvås var aktiv i IL i BUL og tok på seg mange verv innen idretten. I IL Hun var styremedlem i BULs idrettslag i til sammen 20 år, og var leder fra 1971 til 1978 og i 1981.«Målfrid Kuvås», Aftenposten, morgenutgaven, 20. mai 2011, s. 14.

Kuvås var ansatt i Oslo Fotballkrets fra 1979 til 2009, da hun ble pensjonist.

Hun var med på å starte og gjennomføre en rekke arrangementer, blant annet Bislett-alliansen, BUL-sprinten på ski, BUL-cupen i fotball, Oslokarusellen, Oslo Maraton, Sentrumsløpet og Bislett Games.

 Utmerkelser 

 1983: IL i BUL hederstegn
 1983; IL i BUL æresmedlemskap
 1985: Bislett-medaljen
 1987: Norsk Fotballs Venner ærespris (senere Nikken-prisen)
 2000: Norges Friidrettsforbunds diplom
 2000: Oslo Idrettskrets Innsatspokal (senere Oslo Idrettskrets' hederspris)
 2002: Norges Fotballforbunds gullmerke – første kvinnelige mottager
 2010: Æresmedlem i Bondeungdomslaget«Nekrolog Målfrid Kuvås» , Norges Fotballfobund, 20. mai 2011.

 Utgivelser 
 Norsk kvinnefotball og dens utvikling, Oslo: Norges fotballforbund, 1979 

 Referanser 
NFF, 1984, sidene 32–35 Målfrid Kuvås: Foregangskvinne på damesektoren med fotball døgnet rundt!

 Litteratur 


 Eksterne lenker 


Kategori:Norske idrettsledere
Kategori:Personer fra Oslo
Kategori:Personer fra Skaun kommune
Kategori:Fødsler i 1942
Kategori:Dødsfall i 2011